Kududu Guest House | Kamers
Die standaardkamers is lekker knus en elkeen het 'n en suite-badkamer en sy eie ingang van die rustige binnenshuise tuin af. Linne en handdoeke word voorsien.
Die kinderbeleid geld slegs vir kinders wat met hul ouers deel. Kinders ouer as 12 jaar betaal 50% van die volwasse tarief. Kinders jonger as 3 jaar bly gratis. Ontbyt beloop 'n ekstra koste per persoon per dag indien dit nie by die tarief ingesluit is nie.
'n Eerste in die Sondagsriviervallei: 'n uiters luukse gastekamer wat voorsiening maak vir gaste wat die prag van Afrika se sterrehemel, veral die Melkweg en die Suiderkruis wil ervaar. Dit is sowat 100 meter van die lodge af geleë op die randjie van die bosveldkloof waar bosbokke, koedoes, njalas en sebras wei en hulself lawe by die watergat. Geriewe in die kamer sluit lugversorging en tee- en koffiemaakgeriewe in. Ontbyt kan genuttig word by die hoofhuis of 'n piekniekontbyt kan by die uitkykpunt gereël word.
Elke luukse kamer het 'n volledige en suite-badkamer en pragtige uitsigte oor die tuin en plaas. Linne en handdoeke word voorsien.
Die tuinkothuis is lieflik, ruim en het asemrowende uitsigte oor die plaas en die bosveld. Hierdie woonstelle is volledig toegerus vir selfsorg, maar etes kan ook by die hoofhuis genuttig word. Die hoofslaapkamer is op die onderste verdieping en het 'n volledige en suite-badkamer en die tweede slaapkamer is 'n oop solder-area met 2 enkelbeddens. Die ruim oopplan-leefarea en kombuisie is net wat jy nodig het om te ontspan en jou verblyf te geniet! Geriewe in die kamer sluit lugversorging, 'n TV met sekere DStv-kanale en tee- en koffiemaakgeriewe in.